Document ID: /roh_data/filtered/fineweb-2-filterrobots_roh.jsonl.gz/29268

Naschida e creschida si è Mema Etter a Tschern, in bain sper Sent. U meglier ditg: ella steva mintgamai otg mais da l'onn a Tschern e quatter a Sent. La famiglia fascheva mintg’onn duas giadas midada. L’enviern vivevan els en il vitg, la stad sin il bain – quai cun ils dus fragliuns ed ils geniturs da Mema Etter.
In'uffanza ch'ha furmà
Questa uffanza haja gì ina gronda influenza, di la dunna da 91 onns. Quai sent’ins era legend las istorgias da Mema Etter. Ella haja cumenzà tard a scriver. Pir cura ch'ils giuvens han suprendì la puraria, è ella sa deditgada a ses hobis, far stgaina, far cun crutsch e scriver. Avant dus onns ha ella edì ses emprim cudesch. E scriver scriva ella anc adina.